CELEX: 32020D1401
Language: lt
Date: 2020-10-02 00:00:00
Title: Komisijos įgyvendinimo sprendimas (ES) 2020/1401 2020 m. spalio 2 d. kuriuo leidžiama laikinai nukrypti nuo Tarybos direktyvoje 66/401/EEB nustatytų prekybos sertifikuota sėkla reikalavimų (pranešta dokumentu Nr. C(2020) 6651) (Tekstas svarbus EEE)

6.10.2020   
               
               
                  LT
               
               
                  Europos Sąjungos oficialusis leidinys
               
               
                  L 324/35
               
            
         KOMISIJOS ĮGYVENDINIMO SPRENDIMAS (ES) 2020/1401
         2020 m. spalio 2 d.
         kuriuo leidžiama laikinai nukrypti nuo Tarybos direktyvoje 66/401/EEB nustatytų prekybos sertifikuota sėkla reikalavimų
         
            
               (pranešta dokumentu Nr. C(2020) 6651)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1966 m. birželio 14 d. Tarybos direktyvą 66/401/EEB dėl prekybos pašarinių augalų sėkla (1), ypač į jos 17 straipsnio 1 dalį,
         kadangi:
         
                     (1)
                  
                  
                     iš Slovėnijos Komisijai pateiktos informacijos matyti, kad dėl nepalankių oro sąlygų 2018–2019 m. augimo sezonu elitinei sėklai auginti skirtiems purpurinio dobilo (Trifolium incarnatum L.) rūšies sėkliniams augalams buvo padaryta didelė žala. Todėl Slovėnijoje nebuvo pakankamai elitinės sėklos, kad 2020 m. būtų galima išauginti sertifikuotos pirmosios reprodukcijos sėklos derlių;
                  
               
                     (2)
                  
                  
                     kitos valstybės narės, iš dalies susidūrusios su derliaus nuėmimo problemomis, negalėjo patenkinti Slovėnijos elitinės sėklos poreikio;
                  
               
                     (3)
                  
                  
                     dėl šių aplinkybių kilo laikinų bendro sertifikuotos purpurinių dobilų sėklos tiekimo sunkumų. Šiuos sunkumus galima įveikti tik leidžiant tam tikrą nustatytą laikotarpį ir neviršijant atitinkamo didžiausio kiekio Sąjungoje prekiauti Slovėnijoje užauginta sertifikuota antrosios reprodukcijos purpurinių dobilų sėkla;
                  
               
                     (4)
                  
                  
                     todėl šiuo sprendimu turėtų būti leista Sąjungoje prekiauti sertifikuota antrosios reprodukcijos purpurinių dobilų sėkla, užauginta Slovėnijoje iš sertifikuotos pirmosios reprodukcijos sėklos, laikantis tam tikrų sąlygų ir apribojimų;
                  
               
                     (5)
                  
                  
                     iš Slovėnijos Komisijai pateiktos informacijos matyti, kad, norint išspręsti šiuos tiekimo sunkumus laikotarpiu iki 2021 m. birželio 30 d., iš viso reikia 30 tonų purpurinių dobilų sėklos;
                  
               
                     (6)
                  
                  
                     nukrypti leidžianti nuostata netrukdo taikyti kitų Direktyvoje 66/401/EEB nustatytų prekybos sertifikuota purpurinių dobilų sėkla sąlygų;
                  
               
                     (7)
                  
                  
                     valstybės narės turėtų nedelsdamos pranešti Komisijai ir kitoms valstybėms narėms apie kiekį, kurį jos leido parduoti pagal šį sprendimą, kad būtų užtikrintas darnus jo įgyvendinimas;
                  
               
                     (8)
                  
                  
                     Slovėnija turėtų imtis koordinavimo veiklos ir užtikrinti, kad bendras rinkoje parduodamos sėklos, kuria leidžiama prekiauti pagal šį sprendimą, kiekis neviršytų didžiausio kiekio, kurį šiuo sprendimu leista parduoti;
                  
               
                     (9)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            
               1.   Iki 2021 m. birželio 30 d. leidžiama Sąjungoje prekiauti sertifikuota antrosios reprodukcijos purpurinių dobilų (Trifolium incarnatum L.) sėkla, užauginta Slovėnijoje iš sertifikuotos pirmosios reprodukcijos sėklos, laikantis 2 dalyje nustatytų sąlygų.
            
            
               2.   Sertifikuota sėkla, kuria leidžiama prekiauti pagal šį straipsnį:
               
                           a)
                        
                        
                           neviršija bendro 30 tonų kiekio;
                        
                     
                           b)
                        
                        
                           atitinka toliau pateiktus reikalavimus:
                           
                                       i)
                                    
                                    
                                       Direktyvos 66/401/EEB II priede nustatytus reikalavimus, taikomus sertifikuotai pirmosios reprodukcijos sėklai;
                                    
                                 
                                       ii)
                                    
                                    
                                       atitinkama sėkla pirmą kartą rinkai pateikta laikantis šio sprendimo 3 straipsnio reikalavimų.
                                    
                                 
                     
         
         
            2 straipsnis
            Valstybės narės nedelsdamos praneša Komisijai ir kitoms valstybėms narėms apie kiekį, kurį jos leido parduoti pagal šį sprendimą.
         
         
            3 straipsnis
            Visi sėklos tiekėjai, norintys pateikti rinkai 1 straipsnyje nurodytą sėklą, prašo valstybės narės, kurioje jie yra įsisteigę ar į kurią jie importuoja, išduoti leidimą. Atitinkama valstybė narė išduoda tiekėjui leidimą pateikti tą sėklą rinkai, išskyrus atvejus:
            
                        1.
                     
                     
                        kai yra pakankamai įrodymų, leidžiančių abejoti tuo, ar tiekėjas gali pateikti rinkai tokį sėklos kiekį, kuriam prašė leidimo; arba
                     
                  
                        2.
                     
                     
                        kai bendras kiekis, kurį leidžiama pateikti rinkai, viršija 1 straipsnio 2 dalies a punkte nurodytą didžiausią kiekį.
                     
                  
         
            4 straipsnis
            
               1.   Taikydamos šį sprendimą, valstybės narės teikia viena kitai administracinę pagalbą.
            
            
               2.   Taikant 1 straipsnio 2 dalies a punkto reikalavimus, Slovėnija veikia kaip koordinuojanti valstybė narė.
            
            
               3.   Visos 3 straipsnyje nurodytą prašymą gavusios valstybės narės nedelsdamos praneša Slovėnijai apie prašyme nurodytą kiekį. Slovėnija nedelsdama informuoja pranešančiąsias valstybes nares apie tai, ar suteikus leidimą būtų viršytas 1 straipsnio 2 dalies a punkte nurodytas didžiausias kiekis.
            
         
         
            5 straipsnis
            Šis sprendimas skirtas valstybėms narėms.
         
         
            Priimta Briuselyje 2020 m. spalio 2 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL 125, 1966 7 11, p. 2298/66.